LocalDoc/ldquad_v2_retrieval-reranked huggingface dataset:
Xəzər Lənkəran FK

Bu mərhələdə rəqib İsrailin "Makkabi Təl-Əviv" klubu oldu. İlk qarşılaşma 14 iyul 2011-ci il tarixində Təl-Əviv şəhərindəki Blumfild stadionunda keçirildi. "Makkabi Təl-Əviv" bu matçda 3:1 hesablı qələbə qazandı. 21 iyulda Xəzər Lənkəran Mərkəzi Stadionunda cavab qarşılaşması keçirildi. Matç qolsuz heç-heçə ilə başa çatdı və "Xəzər Lənkəran" Avropa Liqasında iştirakını dayandırdı.
Xəzər Lənkəran FK

Bu mövsüm Mirça Rednikin klubdan ayrılması ilə yadda qaldı. Çempionatın 15-ci turunda "Xəzər Lənkəran" doğma meydanında "İnter"ə 0:1 hesabı ilə məğlub oldu. Bu qarşılaşmadan sonra Mirça Rednik klubdan ayrıldı. Dekabr ayının 5-də Lənkəran şəhərini tərk edərkən stadion əməkdaşları, azarkeşlər və hətta Mirça Rednikin özü göz yaşlarını saxlaya bilmədi. "Xəzər Lənkəran"da 1 il yarım çalışan Mirça Rednik özünün həm insani həm də digər yüksək keyfiyyətlərinə görə azarkeşlərin klub tarixi ərzində ən çox sevdiyi, rəğbət bəslədiyi, heç vaxt unudulmayan və onların qəlbində "taxt quran" bir insana çevrildi.
Xəzər Lənkəran FK

Mirça Rednik azarkeşlərə son müraciətini klubun "12-ci Oyunçu" azarkeş qrupunun saytı vasitəsilə etdi. Mən vidalaşarkən o qədər kövrəlmişdim ki, danışmağa belə halım qalmamışdı. Ona görə də həmin vaxt mənimlə vidalaşmağa gələn insanlara ürək sözlərimi deyə bilmədim, amma sizin saytınız vasitəsilə bunları demək istəyirəm. Karyeram boyu belə səmimi insanlarla rastlaşmamışam. "Xəzər Lənkəran" azarkeşləri bütün ali insani keyfiyyətlərinə görə həyat təcrübəmdə rastlaşdığım ən ideal insanlardırlar.
Xəzər Lənkəran FK

Onları sevməmək olmur, onlara ürəyini verməmək olmur. Şükür edirəm yaradana ki, mən onlar kimi ali insanlarla yanaşı çalışdım, sevindim, onlarla birgə uğurlarım oldu. Yaradanın yaratdığı bütün gözəllikləri görmək üçün bu azarkeşlərin səmimiyyəti mənim də gözlərimi açdı. Bu qədər sevgi onlarda yəqin ki, ilahi eşqdəndir. Burada çalışdığım müddət mənim həyatımın ən dəyərli anları oldu.
Xəzər Lənkəran FK

Sevincimi onlarla bölüşdüm, sonda ayrılıqdan yaranan kədərimi də onlarla paylaşdım. İndi də deyirəm ki, hər şeyə görə sağ olun, mənim ürəyim sizinlə qaldı, bu ürəyim sizə əmanət. İnanıram ki, nə vaxtsa gəlib deməyəcəyəm ki, qaytarın ürəyimi. Çünki, siz ürəyimi etibar edə biləcəyim insanlarsınız. Rednik klubdan ayrıldıqdan sonra baş məşqçi vəzifəsinə türkiyəli mütəxəssis Cüneyt Biçər təyin edildi.
Xəzər Lənkəran FK

2012-ci ilin mart ayında Cüneyt Biçər istefaya göndərildi. Yeni baş məşqçi Yunis Hüseynov oldu. "Xəzər Lənkəran" 2011/2012-ci il mövsümünü Yunis Hüseynovun başçılığı ilə başa vurdu. 2011/2012-ci il mövsümü Azərbaycan çempionatında 1-ci mərhələdən sonra "Xəzər Lənkəran" 44 xal topladı və 3-cü yerdə qərarlaşdı. 22 oyun keçirən klub 13 oyunda qələbə qazandı, 5 oyun heç-heçə bitdi və 4 oyunda məğlub oldu.
Xəzər Lənkəran FK

Rəqib qapılarına 33 qol vuran "Xəzər Lənkəran" öz qapısından 19 qol buradı. Çempionatın 2-ci mərhələsində 1-ci və 2-ci 6-lıqlar müvafiq olaraq 1–6 və 7–12-ci yerlər uğrundan mübarizə apardı. 2-ci mərhələdə ilk 6-lıqda qərarlaşan "Xəzər Lənkəran" 10 oyun keçirdi. 4 oyun qalibiyyət, 3 oyun heç-heçə və 3 oyun məğlubiyyət ilə başa çatdı. 2-ci mərhələdə "Xəzər Lənkəran" rəqib qapılarına 11 top vurdu və öz qapısından 9 qol buraxdı.
Xəzər Lənkəran FK

Bu mərhələdə klub 15 xal topladı. Yekun nəticədə klub 59 xal (44 xal 1-ci mərhələdə + 15 xal 2-ci mərhələdə) topladı və çempionatı 2-ci pillədə başa vurdu. Ölkə çempionu adını qazanmış "Neftçi" Lənkəran təmsilçisini 4 xal qabaqladı. Çempionatda klubun heyətində ən çox oyunu Oliviera Eder (31) və Rahid Əmirquliyev (31) keçirdi. Adrian Pit 30, Andrey Mureşan 29, Elnur Abdullayev 28, Branimir Subaşiç 27, Kamran Ağayev 26, Katalin Doman və Elnur Allahverdiyev 24, Elvin Beqiri 22 və Antonio Semedo 21 oyunda meydanda oldular.
Xəzər Lənkəran FK

Digər futbolçular 16 və daha az oyun keçirdilər. Çempionat oyunlarında "Xəzər Lənkəran"ın ən sərrast futbolçusu Branimir Subaşiç (6 qol) oldu. Oliviera Eder Bonfim və Rahid Əmirquliyev 5, Katalin Doman 4, Emeka Opara, Julius Vobay, Antonio Semedo, Dejan Rusiç və Adrian Pit 3, Vilana Rikardo 2, Rendal Brenes Moya, Andrey Mureşan, Zahid Quliyev, Sadio Tounkara və Elnur Allahverdiyev 1 qol vurmaqla fərqləndilər. 2011/2012-ci il mövümü Azərbaycan kubokunda "Xəzər Lənkəran" mübarizəyə 1/8 final mərhələsində qoşuldu. Bu mərhələdə rəqib "Qaradağ Lökbatan" klubu oldu.
Xəzər Lənkəran FK

Reqlamentə əsasən bu mərhələdə cəmi 1 oyun keçirildi. 3:0 hesablı qələbə qazanan "Xəzər Lənkəran" növbəti mərhələyə keçdi. 1/4 final mərhələsində rəqib Bakının "İnter" klubu oldu. İlk oyunda "İnter" 3:2 hesablı qələbə qazandı. Lənkəranda keçirilən cavab qarşılaşması 1:1 hesablı heç-heçə ilə başa çatdı və "Xəzər Lənkəran" kubokda iştirakını dayandırdı.
Xəzər Lənkəran FK

Klub kukobda bu mövüm cəmi 3 oyun keçirdi. 1 oyun qalibiyyət, 1 oyun heç-heçə və 1 oyun məğlubiyyət ilə başa çatı. "Xəzər Lənkəran" rəqib qapılarına 6 qol vurdu və öz qapısından 4 qol buraxdı. Kubok oyunlarında Katalin Doman və Rendal Brenas Moya hərəyə 2, Branimir Subaşiç və Elnur Abdullayev isə hərəyə 1 qol vurmaqla fərqləndilər. Ölkə çempionatında 2-ci yeri tutan "Xəzər Lənkəran" Avropa Liqasında iştirak etmək hüququ qazandı.
Xəzər Lənkəran FK

1-ci təsnifat mərhələsində rəqib Estoniyanın "Nomme Kalyu" klubu oldu. İlk qarşılaşma 5 iyul 2012-ci il tarixində Lənkəranda keçirildi. Oyunun 5-ci dəqiqəsində rəqibin futbolçusu Hidetoşi Vakui fərqlənməklə hesabı açdı. Cəmi 2 dəqiqə sonra Branimir Subaşiç hesabı bərabərləşdirdi. 30-cu dəqiqədə Adrian Skarlatake qol vurmaqla "Xəzər Lənkəranı" hesabda önə çıxardı.
Xəzər Lənkəran FK

Rəqib komandanın oyunçusu Eyno Puri 70-ci dəqiqədə tarazlığı bərpa elədi və matç 2:2 hesablı heç-heçə ilə başa çatdı. Cavab qarşılaşması 10 iyul tarixində, Tallin şəhərindəki "Kadrioru" stadionunda keçirildi. 41-ci dəqiqədə Ruslan Abışov və 85-ci dəqiqədə Branimir Subaşiç qol vurmaqla fərqləndi. Lənkəran təmsilçisi səfərdə 0:2 hesablı qələbə qazandı və növbəti mərhələyə keçdi. Bu qarşılaşma "Xəzər Lənkəran" üçün tarixi əhəmiyyət daşıdı.
Xəzər Lənkəran FK

Lənkəran təmsilçisi tarixində ilk dəfə Avropa arenasında keçirdiyi qarşıdurmada növbəti mərhələyə keçdi. 2-ci təsnifat mərhələsində "Xəzər Lənkəran"ın rəqibi Polşanın "Lex Poznan" klubu oldu. İlk qarşılaşma 19 iyul 2012-ci il tarixində Lənkəranda keçirildi. "Xəzər Lənkəran"ın futbolçusu Branimir Subaşiç 4-cü dəqiqədə hesabı açdı. Rəqib klub 19-cu dəqiqədə Mateuş Mojdenin qolu sayəsində tarazılığı bərpa etdi.
Xəzər Lənkəran FK

Matç 1:1 hesablı heç-heçə ilə başa çatdı. Cavab oyunu 26 iyul tarixində Polşanın Poznan şəhərində keçirildi. "Lex Poznan" 15-ci dəqiqədə Aleksandr Tonevin vurduğu qol sayəsində 1:0 hesablı qələbə qazandı və "Xəzər Lənkəran" Avropa Liqasında iştirakını dayandırdı. "Xəzər Lənkəran" 2012/2013-cü il Azərbaycan Çempionatına yaxşı başlamadı. Çempionatın ilk turlarında (4, 5 və 6-cı) 3 ardıcıl oyunda məğlubiyyət və XI turda "Sumqayıt" klubu ilə səfərdə heç-heçə klub rəhbərliyini qane etmədi.
Xəzər Lənkəran FK

"Sumqayıt"la heç-heçədən sonra "Xəzər Lənkəran" Yunis Hüseynov ilə yollarını ayırdı. 4 noyabr tarixində "Rəvan" klubu ilə qarşılaşmda baş məşqçi vəzifələrini müvəqqəti olaraq məşqçilər korpusunun üzvü Emin Quliyev icra elədi. Bu oyun 4:0 hesablı qələbə ilə başa çatdı. Yeni baş məşqçinin adı 14 noyabr tarixində məlum oldu. Bu vəzifəyə ispaniyalı mütəxəssis Karles Martorell Bakes təyin edildi.
Xəzər Lənkəran FK

Bakes 1999–2002-ci illərdə İspaniya yığmasının fiziki hazırlıq üzrə məşqçilərindən biri kimi çalışmış və "Xəzər Lənkəran"a gəlməmişdən qabaq Kataloniya Futbol Federasiyasında və "Barselona"da məşqçi direktor kimi işləmişdi. "Xəzər Lənkəran"ın yeni baş məşqçisi 2010-cu ildə məşqçilik kursunu bitirmiş və "Barselona"da məşqçilik metodologiyası üzrə magistr dərəcəsinə yiyələnmişdi. FIFA PRO A məşqçi lisenziyasına (İspaniya Futbol Liqasında məşqçi işləmək üçün ən yüksək dərəcə) malik olan mütəxəssis "Xəzər Lənkəran"da çox işləyə bilmədi. İspaniyalı mütəxəssis klubda çalışdığı dövrdə "Xəzər Lənkəran" ölkə çempionatında 3 qələbə qazandı, 2 heç-heçə etdi və 5 oyunda məğlub oldu. XXI turda səfərdə "Qəbələ"yə 2:0 hesablı məğlubiyyətdən sonra Karles Martorell Bakes istefa verdi.
Xəzər Lənkəran FK

Martın 3-də "Sumqayıt"la keçirilən ev qarşılaşmasında (2:2 hesablı heç-heçə) və martın 12-də "Rəvan"la keçirilən səfər qarşılaşmasında (1:0 hesablı məğlubiyyət) klubu meydana baş məşqçi vəzifəsini müvəqqəti icra edən Emin Quliyev çıxartdı. Bu oyunlardan sonra klub yeni baş məşqçi ilə müqavilə imzaladı. Bu vəzifəyə Uelsdən olan təcrübəli mütəxəssis Con Toşak təyin edildi. Zəngin məşqçilik karyerası olan Con Toşak Lənkərana gəlməmişdən qabaq 16 klubda bu vəzifədə çalışmışdı. O, baş məşqçi kimi "Suonsi Siti" ilə Uels kubokunu (1980/1981, 1981/1982, 1982/1983), "Real Sosyedad"la İspaniya kubokunu (1986/1987), "Real Madrid"lə İspaniya çempionatını (1989/1990), "Deportivo" ilə İspaniya Superkubokunu (1995) və "Beşiktaş" ilə Türkiyə kubokunu (1997/1998) qazanmışdı.
Xəzər Lənkəran FK

2012/2013-cü il mövsümünü "Xəzər Lənkəran" Con Benjamin Toşakın başçılığı ilə başa vurdu. 1-ci mərhələdə "Xəzər Lənkəran" 22 oyun keçirdi, 28 xal topladı və 8-ci yerdə qərarlaşdı. 7 oyun qaləbə, 7 oyun məğlubiyyət və 8 oyun heç-heçə başa çatdı. Klub rəqib qapılarına 32 qol vurdu və öz qapısından 27 qol buraxdı. 1-ci mərhələdən sonra 2 altılığa bölünən klublar bütün göstəricilər saxlanmaqla 2-ci mərhələdə mübarizəni davam etdirdi.
Xəzər Lənkəran FK

"Xəzər Lənkəran" çempionat bu qaydada keçiriləndən bəri ilk dəfə idi ki, 1-ci yox 2-ci 6-lıqda qərarlaşdı. 2-ci mərhələdə klub 10 oyun keçirdi və 12 xal topladı. 3 oyun qələbə, 3 oyun heç-heçə və 4 oyun məğlubiyyət ilə başa çatdı. Rəqib qapılarına 8 qol vuran Lənkəran təmsilçisi öz qapısından 10 qol buraxdı. Yekun nəticədə "Xəzər Lənkəran" 40 xal (1-ci mərhələdə 28 xal + 2-ci mərhələdə 12 xal) topladı və çempionatı 9-cu yerdə başa vurdu.
Xəzər Lənkəran FK

Çempionatda klubun heyətində ən çox oyunu Rahid Əmirquliyev (30 oyun) keçirdi. Sadio Tounkara və Adrian Pit 28, Adrian Skarlatake 27, Elnur Abdullayev və Radomir Todorov 26, Orxan Sadıqlı 25, Roberto Alviz 23, Dimitrios Sialmas və Elnur Allahverdiyev 21, Ağabala Ramazanov 19 və Vanderson Skarduelli 18 oyunda meydanda oldular. Digər futbolçular 17 və daha az oyun keçirdilər. Çempionatda klubun heyətində ən çox qol vuran futbolçu Dimitrios Sialmas (6 qol) oldu. Adrian Skarlateke, Roberto Alviz və Sadio Tounkara 5, Adrian Pit 4, Branimir Subaşiç 3, Elnur Abdullayev, Kazım Kazımlı və Gökhan Güleç 2, Ağabala Ramazanov, Rahid Əmirquliyev, Ruslan Abışov, Uğur Pamuk və Alvaro Silva 1 qol vurmaqla fərqləndilər.
Xəzər Lənkəran FK

2012/2013-cü il Azərbaycan kubokuna "Xəzər Lənkəran" 1/8 final mərhələsində qoşuldu. Bu mərhələdə rəqib Tovuzun "Turan" klubu oldu. Reqlamentə əsasən cütlüyün taleyi 1 oyunda həll olundu. Əsas vaxt 0:0 hesablı heç-heçə ilə başa çatdı. Oyun sonrası penaltilər təyin olundu.
Xəzər Lənkəran FK

Daha dəqiq olan Lənkəran təmsilçisi 3:5 hesablı qələbə qazandı və növbəti mərhələyə keçdi. 1/4 final mərhələsində rəqib Bakının "Rəvan" klubu oldu. "Xəzər Lənkəran" hər iki oyunda qalib gəldi (1:2 və 4:1) və növbəti mərhələyə keçdi. 1/2 final mərhələsində rəqib "Bakı" oldu. İlk oyunda səfərdə 1:0 hesablı məğlub olan "Xəzər Lənkəran" doğma meydanında 2:0 hesablı qələbə əldə etməklə finala vəsiqə qazandı.
Xəzər Lənkəran FK

Finalda rəqib "Neftçi" oldu. Final matçı 28 may 2013-cü ildə Bakıda Tofiq Bəhramov adına Respublika Stadionunda keçirildi. Əsas və əlavə vaxt 0:0 hesablı heç-heçə ilə başa çatdı deyə kubokun sahibi penaltilər zərbəsində müəyyənləşdi. Bu zərbələrdə "Neftçi" daha dəqiq oldu və 5:3 hesablı qələbə qazandı. Penalti seriyası zamanı "Neftçi"nin qapısıçı Saşa Stamenkoviç idmançıya yaraşmayan və qeyri-etik hərəkətlərlə yadda qaldı.
Xəzər Lənkəran FK

Qapıçı "Xəzər Lənkəran" futbolçularının hər penalti zərbəsindən əvvəl topu əlinə götürürdü və "Xəzər Lənkəran" futbolçularının üstünə qəsdən zərbə ilə atırdı. Bütün bunlara baxmayaraq ona bu hərəkətlərinə görə heç bir vərəqə göstərilmədi, baxmayaraq ki, artıq oyundan sonra o, AFFA tərəfindən 2000 manat miqdarında cərimələnməklə 3 oyunluq cəza aldı. Kubokda keçirdiyi 6 oyunda "Xəzər Lənkəran" rəqib qapılarına 9 qol vurdu və öz qapısından 4 top buraxdı. Vurulan qollarının müəllifləri Ağabala Ramazanov (4 qol), Rahid Əmirquliyev (2 qol), Branimir Subaşiç (1 qol), Uğur Pamuk (1 qol) və Lusiano Olguin (1 qol) oldu. Kubokun finalçısı "Xəzər Lənkəran" Avropa Liqasında iştirak etmək hüququ qazandı.
Xəzər Lənkəran FK

1-ci təsnifat mərhələsində rəqib Maltanın "Slima" klubu oldu. İlk qarşılaşma 2 iyul 2013-cü ildə Maltada keçirildi. 14-cü dəqiqədə "Xəzər Lənkəran"ın hücumçusu Junior Nildo hesabı açdı. Rəqib klubun oyunçusu Oxavuçi 62-ci dəqiqədə hesabı bərabərləşdirdi və matç heç-heçə başa çatdı. Cavab qarşılaşması 11 iyul tarixində Lənkəranda keçirildi.
Xəzər Lənkəran FK

29-cu dəqiqədə Rahid Əmirquliyev fərqlənməklə oyunda yeganə qolun müəllifi oldu. 1:0 hesablı qələbə qazanan "Xəzər Lənkəran" növbəti mərhələyə keçdi. 2-ci təsnifat mərhələsində rəqib İsrailin "Makkabi Hayfa" klubu oldu. İsraildə keçirilən qarşılaşmada yerli klub 2:0 hesablı qələbə qazandı. Lənkəranda keçirilən 2-ci matçda "Xəzər Lənkəran" 0:8 hesabı ilə məğlub oldu və Avropa Liqasında iştirakını dayandırdı.
Xəzər Lənkəran FK

2013-cü ildə Peşəkar Futbol Liqası (PFL) Azərbaycan Superkubokunu yenidən bərpa etdi. Superkubok uğrunda matçın 23 oktyabr 2013-cü ildə Naxçıvanda keçirilməsi qərara alındı. Naxçıvan şəhər stadionunda keçirilən matçda hesabı 27-ci dəqiqədə "Xəzər Lənkəran" açdı. Etame Mbilla paytaxt təmsilçisinin qapısına qol vurdu. İlk hissə bu hesabla başa çatdı.
Xəzər Lənkəran FK

İkinci hissədə "Xəzər Lənkəran" meydanda azlıqda qaldı. Sadio Tounkara ikinci sarı və qırmızı vərəqə aldı. Rəqibin azlığından istifadə edən "Neftçi" Karlos Kardozonun qolu sayəsində hesabı bərabərləşdirdi. Meydanda azlıqda qalmasına baxmayaraq əzmkar mübarizə aparan "Xəzər Lənkəran" Rasim Ramaldanovun baş zərbəsi ilə hesabda yenidən önə çıxdı. Final matçı "Xəzər Lənkəran"ın 2:1 hesablı qələbəsi ilə başa çatdı.
Xəzər Lənkəran FK

"Xəzər Lənkəran" yenidən bərpa olunmuş Azərbaycan Superkubokunun qalibi oldu. "Xəzər Lənkəran" üçün bu mövsüm də baş məqşi dəyişikliyi ilə yadda qaldı. 2013/2014-cü il Azərbaycan çempionatının 14-cü turunda artıq cari mövümdəki 6-cı məğlubiyyətini aldıqdan sonra Con Benjamin Toşak baş məşqçi vəzifəsindən istefa verdi. Klubun baş məşqçisi vəzifəsinə məşhur türkiyəli təcrübəli mütəxəssis Mustafa Dənizli təyin edildi. Mustafa Dənizli baş məşqçi kimi əvvəllər Türkiyə milli yığmasında (1996–2000) çalışmışdı.
Xəzər Lənkəran FK

Mustafa Dənizli baş məşqçi kimi İstanbul şəhərinin 3 böyük klubu ilə ayrı-ayrı vaxtlarda ölkə çempionu ("Qalatasaray" 1998, "Beşiktaş" 2000, "Fənərbaxça" 2001) olmuşdu. 2013/2014 mövsümünü "Xəzər Lənkəran" Mustafa Dənizlinin rəhbərliyi altında başa vurdu. 2013/2014-cü il mövsümündə Azərbaycan çempionatı yeni reqlamentdə keçirildi. Klublar artıq I mərhələdən sonra 2 ədəd 6-lığa bölünmədilər. Vahid cədvəldə mübarizə aparan klublar öz aralarında klassik qaydada olduğu kimi 2 yox, 4 oyun keçirdilər.
Xəzər Lənkəran FK

Bu mövsümdə 10 klub 4 dövrədə mübarizə apardı. "Xəzər Lənkəran" 36 oyun keçirdi və yekunda 49 xal toplayaraq 6-cı pillədə qərarlaşdı. 12 oyun qələbə, 13 oyun heç-heçə və 11 oyun məğlubiyyət ilə başa çatdı. Klub rəqib qapılarına 44 qol vurdu və öz qapısından 49 qol buraxdı. "Xəzər Lənkəran"ın futbolçusu Etama Mbilla 32 oyunda 11 qol vurmaqla çempionatın bombardiləri cədvəlində 5-ci yerdə, Junior Nildo isə 30 oyunda 8 qol vurmaqla 10-cu yerdə qərarlaşdı.
Xəzər Lənkəran FK

Çempionatda klubun heyətində ən çox oyunu Sadio Tounkara (35 oyun) keçirdi. Elnur Abdullayev 34, Etame Mbilla 32, Rahid Əmirquliyev 31, Alvaro Silva, Junior Nildo və Vanderson Skarduelli 30, Adrian Skarlatake 29, Zohair Benouahi 28, Orxan Sadıqlı 27, Tural Cəlilov 22, Ağabala Ramazanov 21 və Rasim Ramaldanov 20 oyunda meydanda oldu. Digər futbolçular 19 və daha az matçda meydanda oldular. Çempionatda klubun ən sərrast futbolçusu Etame Mbilla (11 qol) oldu. Nildo 8, Sadiou Tounkara 5, Elias Ribeyro və Elnur Abdullayev 4, Adrian Skarlatake 3, Deyvid Sakkoni, Deyan Blajevski və Tieqo de Xesus 2, Ağabala Ramazanov, Zohair Benouahi və Nikola Qliqorov 1 qol vurmaqla fərqləndi.
Xəzər Lənkəran FK

2013/2014-cü il mövsümü Azərbaycan kubokuna "Xəzər Lənkəran" 1/8 final mərhələsində qoşuldu. Rəqib "Neftçala" klubu oldu. Reqlamentə əsasən cütlüyün taleyi 1 matçda həll olundu. "Xəzər Lənkəran" 4:0 hesablı qələbə qazandı və növbəti mərhələyə keçdi. 1/4 final mərhələsində rəqib Naxçıvanın "Araz" klubu oldu.
Xəzər Lənkəran FK

Naxçıvanda keçirilən matç 1:1 hesabı ilə başa çatdı. Lənkəranda keçirilən matçda "Xəzər Lənkəran" 1:0 hesablı qələbə qazanmaqla növbəti mərhələyə keçdi. 1/2 final mərhələsində rəqib "Qəbələ" oldu. Qəbələdə keçirilən ilk matçda yerli klub 3:0 hesablı qələbə qazandı. Cavab qarşılaşması 1:1 hesablı heç-heçə ilə bitdi və "Xəzər Lənkəran" Azərbaycan kubokunda iştirakını dayandırdı.
Xəzər Lənkəran FK

Bu mövsümdə kubok uğrunda qarşılaşmalarda "Xəzər Lənkəran" 5 oyun keçirdi. 2 oyun qələbə, 2 oyun heç-heçə və 1 oyun məğlubiyyət ilə başa çatdı. Klub rəqib qapılarına 7 qol vurdu və öz qapısından 5 qol buraxdı. Kubok qarşılaşmalarında "Xəzər Lənkəran"ın qollarını Etame Mbilla (3 qol), Sadiou Tounkara (2 qol), Juior Nildo (1 qol) və Alvaro Silva (1 qol) vurdu.Mövsüm başa çatdıqdan sonra "Xəzər Lənkəran" rəhbərliyi Mustafa Dənizlini istefaya göndərdi. "Xəzər Lənkəran" yeni mövsümə yeni baş məşqçi ilə başladı.
Xəzər Lənkəran FK

Bu vəzifəyə türkiyəli mütəxəssis Oğuz Çetin təyin olundu. Oğuz Çetin klub ilə yaxından tanış idi. O, 2013-cü ilin dekabr ayından Mustafa Dənizlinin köməkçisi kimi çalışmış və 2013/2014-cü il mövsümü Azərbaycan çempionatının son 4 turunun matçlarında "Xəzər Lənkəranı" meydana baş məşqçi əvəzi kimi çıxarmışdı. Oğuz Çetin klubda 8 ay işlədi. 2014-cü ilin dekabr ayında türkiyəli mütəxəssis istefaya göndərildi. 2014/2015-ci il mövsümün sonuna qədər baş məşqçi vəzifəsinin müvəqqəti icrası əvəzedici komandanın baş məşqçisi Elbrus Məmmədova həvalə olundu.
Xəzər Lənkəran FK

"Xəzər Lənkəran" 2014/2015-ci il mövsümünün 2-ci yarısını Elbrus Məmmədovun başçılığı ilə başa vurdu. 4 dövrədən ibarət olan 2014/2015-ci il mövsümü Azərbaycan çempionatında "Xəzər Lənkəran" yekunda 32 xal topladı və 7-ci yerdə qərarlaşdı. Klub 32 oyun keçirdi. Bu oyunlardan 8-i qələbə, 8-i heç-heçə və 16-sı məğlubiyyət ilə başa çatdı. Klub rəqib qapılarına 35 qol vurdu və öz qapısından 46 qol buraxdı.
Xəzər Lənkəran FK

Çempionatda "Xəzər Lənkəran"ın heyətində ən çox oyun keçirən futbolçu Rahid Əmirquliyev (30 matç) oldu. Elnur Cəfərov 25, Alfred Sanko 24, Rasim Ramaldanov və Tural Cəlilov 23, Sadiou Tounkara 22, Ağabala Ramazanov 19, Adrian Skarlatake və Kazım Kazımlı 18 oyunda meydanda oldular. Digər futbolçular 15 və daha az oyun keçirdilər. Çempionatda klubun ən sərrast futbolçusu Qalin İvanov (6 qol) oldu. Ağabala Ramazanov 5, Rauf Əliyev 3, Fernando Qabriel 3, Sadiou Tounkara 3, Alfred Sanko 2, Adrian Skarlatake 2, Rahid Əmirquliyev 2, Elnur Abdullayev 1, Deyan Blajevski 1, Elnur Cəfərov 1, Əfran İsmayılov 1, İlqar Ələkbərov 1 və Rasim Ramaldanov 1 dəfə qol vurmaqla fərqləndi.
Xəzər Lənkəran FK

2014/2015-ci il mövsümü Azərbaycan kubokuna "Xəzər Lənkəran" 1/8 final mərhələsində qoşuldu. Rəqib Naxçıvanın "Araz" klubu oldu, lakin bu klub sonradan yarışlardan kənarlaşdırıldığı üçün "Xəzər Lənkəran" 1/4 final mərhələsinə vəsiqə qazandı. Bu mərhələdə rəqib Bakının "İnter" klubu oldu. Hər iki oyunda rəqibə məğlub olan (0:2 və 3:0) "Xəzər Lənkəran" kubokda iştirakını dayandırdı. Mövsüm başlamamışdan qabaq klubda baş məşqçi dəyişikliyi oldu.
Xəzər Lənkəran FK

2015-ci ilin iyun ayında əvvəllər bu vəzifədə çalışmış həmin vaxt isə klubun idman direktoru olan Yunis Hüseynov yenidən baş məşqçi təyin edildi. Yunis Hüseynovdan əvvəl baş məşqçi vəzifəsini icra etmiş Elbrus Məmmədov isə yenidən əvəzedici heyətin baş məşqçisi postunda işinə davam etdi. Yunis Hüseynov bu dəfə klubda 8 ay çalışdı. 2015/2016-cı il mövümü Azərbaycan çempionatının 18 turu və Azərbaycan kubokunun 1 oyunundan sonra mütəxəssis 2016-cı ilin yanvar ayında klubdakı baş məşqçi vəzifəsindən ayrıldı. Klubda bundan əvvəlki vəziyyət bərpa olundu.
Xəzər Lənkəran FK

Yunis Hüseynov yenidən idman direktoru vəzifəsinə təyin edildi. Əsas komandanın baş məşqçisi vəzifəsinə isə yenidən əvəzedicilərin baş məşqçisi Elbrus Məmmədov gətirildi. Elbrus Məmmədov mövsümün sonuna kimi bu vəzifədə qalmadı. Çempionatın 33-cü turundan sonra Elbrus Məmmədov baş məşqçi vəzifəsindən istefa verdi. Onun əvəzinə əsas komandanın baş məşqçisi funksiyasını mövsümün sonuna qədər əvəzedici heyətin baş məşqçisi Ağadadaş Həmidov yerinə yetirdi.
Xəzər Lənkəran FK

2015/2016-cı il mövsümü Azərbaycan çempionatında "Xəzər Lənkəran" 36 oyun keçirdi. 15 xal toplayan klub çempionatı 10-cu yerdə başa vurdu. 3 oyun qələbə, 6 oyun heç-heçə və 27 oyun məğlubiyyətlə başa çatdı. Rəqib qapılarına 16 qol vuran "Xəzər Lənkəran" öz qapısından 51 qol buraxdı. Klubun heyətində çempionat oyunlarından ən çox oyunu Tural Cəlilov (35 matç) keçirdi.
Xəzər Lənkəran FK

Zaman Mirzəzadə 32, Mahsun Qəmbərli 31, Orxan Sadıqlı 30, İlyas Səfərzadə 23, Rahid Əmirquliyev 18, Elnur Cəfərov 18 və Asif Mirili 18 oyunda meydanda oldu. Digər futbolçular 17 və daha az oyun keçirdilər. Klubun ən sərrast futbolçusu 4 qol vurmuş Rahid Əmirquliyev oldu. Elnur Cəfərov 2, Kamran Abdullazadə 2, Tural Qürbətov 2, Zaman Mirzəzadə, İbrahim Qədirzadə, Elşən Rzazadə, Vaquf Güləliyev, Bayram Budaqov və Sadio Tounkara isə hərəyə 1 dəfə qol vurmaqla fərqləndi. 2015/2016-cı il mövsümü Azərbaycan kubokuna "Xəzər Lənkəran" 1/8 final mərhələsində qoşuldu.
Xəzər Lənkəran FK

Rəqib Gəncənin "Kəpəz" klubu oldu. Reqlamentə əsasən cütlüyün taleyi 1 oyunda həll olundu. 1:0 hesablı qələbə qazanan "Xəzər Lənkəran" növbəti mərhələyə keçdi. 1/4 final mərhələsində rəqib Bakının "Neftçi" klubu oldu. Lənkəranda keçirilən ilk qarşılaşmada "Xəzər Lənkəran" rəqibini 3:2 hesabı ilə məğlub etdi.
Xəzər Lənkəran FK

Cavab qarşılaşmasında "Neftçi" 2:0 hesablı qələbə qazandı. Ümumi hesabda 4:3 məğlub olan "Xəzər Lənkəran" kubokda iştirakını dayandırdı. Kubok oyunlarında Lənkəran təmsilçisi 3 oyun keçirdi, 4 qol vurdu və 4 qol buraxdı. Klubun kubokdakı qollarının müəllifləri Kamran Abdullazadə, Tural Qürbətov, Vaquf Güləliyev və İbrahim Qədirzadə oldu. Azərbaycan çempiontlarında iştirakın dayandırlması 2015/2016-cı il mövsümünün yekununda "Xəzər Lənkəran" klubu bəyanat yaydı.
Xəzər Lənkəran FK

Bu bəyanatda klubun əsas komandasının Azərbaycan çempiontlarında iştirakının dayandırılması, buna baxmayaraq aşağı yaş qrupları üzrə komandanın fəaliyyət göstərəcəyi barədə məlumat əks olundu. Klub əsas komandanın bütün oyunçularına gələcək fəaliyyətlərini asanlıqla davam etmələri üçün azad agent statusu verdi. "Xəzər Lənkəran" Futbol Klubu ictimaiyyətin diqqətinə çatdırır ki, fəxri prezident cənab Mübariz Mənsimovun başçılığı ilə klub rəhbərliyinin iclası keçirilmişdir. İclasda klubun fəaliyyətinin bütün istiqamətləri müzakirə olunmuş, hər bir fəaliyyət istiqaməti hazırda mövcüd olan reallıqlara uyğun olaraq qiymətləndirilmişdir. İclasın yekununda qərara alınmışdır ki, "Xəzər Lənkəran" Futbol Klubu əsas komanda olaraq Azərbaycan çempionatlarında iştirakını dayandırsın.
Xəzər Lənkəran FK

Bununla belə, klub Azərbaycan futbol ailəsinin üzvü olaraq qalacaq və aşağı yaş qrupları üzrə fəaliyyətini davam etdirəcək. Növbəti mövsüm üçün "Xəzər Lənkəran" FK AFFA bayrağı altında keçirilən müəyyən aşağı yaş liqalarında iştiraka dair assosiasiyaya müraciət edəcək. Aşağı yaş qruplarının strukturunun və heyətinin yenidən təşkili, yeni mövsümdə yarışlarda iştirak edəcək komandaların formalaşdırılması və digər təşkilati məsələlər klubun administrasiyasına tapşırılmışdır. Əvvəlki illərdə olduğu kimi, klubumuz Azərbaycanın cənub bölgəsində futbolun yaşaması, həmçinin bu bölgədə futbolçuların yetişdirilməsi istiqamətində mövcud olan bütün imkanlarından istifadə edəcək. "Xəzər Lənkəran" FK öz adını və brendini qorumaq niyyətindədir və bu işdə çoxsaylı azarkeşlərinin dəstəyinə arxalanır.
Xəzər Lənkəran FK

"Xəzər Lənkəran" 2006-cı ilin 11 avqust tarixindən etibarən ev oyunlarını Xəzər Lənkəran Mərkəzi Stadionunda keçirir. Ev oyunlarında anşlaq olduğuna və azarkeşlər tərəfindən güclü dəstək göstərildiyinə görə sadion qeyri-rəsmi olaraq "Fırtınalar meydanı" adlandırılır. Xəzər Lənkəran Mərkəzi Stadionu 11 avqust 2006-cı ildə rəsmi istifadəyə verilib. Stadion Mübariz Mənsimova məxsus olan "Palmali" şirkətlər qrupunun maliyyə vəsaiti ilə tikilib. Tikintiyə 15 milyondan çox ABŞ dolları xərclənib.
Xəzər Lənkəran FK

Açlış mərasimində Azərbaycan Respublikasının Prezidenti İlham Əliyev və "Xəzər Lənkəran" futbol klubunun fəxri prezidenti Mübariz Mənsimov iştirak edib. Elə həmin gün "Xəzər Lənkəran" öz stadionunda ilk rəsmi matçına çıxdı. Azərbaycan çempionatı çərçivəsində keçirilən qarşılaşmada "Xəzər Lənkəran" əzəli rəqibi "Nefçi" ilə qarşılaşdı. Öz stadionunda ilk qarşılaşmada Lənkəran təmsilçisi "Neftçi"ni 2:1 hesabı ilə məğlub etdi. Xəzər Lənkəran Mərkəzi Stadionu UEFA-nın bütün standartlarına cavab verir.
Xəzər Lənkəran FK

Stadion 15 min (15000) tamaşaçı tutumuna malikdir. Burada 25 kvadratmetrlik işıq tablosu quraşdırılıb. Stadionda uşaq futbolunun inkişafı üçün nəzərdə tutulmuş xüsusi meydançalar var. Təbii ot örtüyü ilə təchiz olunub. Tribunlarının üstü örtülüdür.
Xəzər Lənkəran FK

Klubun loqosu gəminin sükan çarxı formasındadır. Birinci çərçivənin ağ rəngli hissəsində aşağıdan yuxarıya doğru yaşıl rəngli şriftlə "Xəzər", yaşıl hissədə yuxarıdan aşağıya doğru ağ rəngli şriftlə "Lənkəran" sözləri yazılıb. Ortada sol tərəfi yaşıl, sağ tərəfi ağ olan dairə var. Yaşıl tərəfdə ağ rəngli şriftlə "F" hərfi (futbol deməkdir), ağ tərəfdə yaşıl rəngli şriftlə "K" hərfi (klubu deməkdir) yazılıb. Dairənin ortasında sol tərəfi ağ, sağ tərəfi yaşıl olan lövbər təsvir olunub.
Xəzər Lənkəran FK

Lövbərin ortasında ağ-yaşıl rəngli futbol topu var. Klubun loqosu onun əsas rəngləri (ağ-yaşıl) üzərində qurulub. Klubun rəsmi bayrağı ağ fondan ibarətdir. Bayrağın mərkəzində klubun təsisçisi və əsas sponrosu olan "Palmali" şirkətlər qrupunun yaşıl çərçivənin içərəsində ağ şirftlə yazılmış adı var. Bu çərçivənin içərisində klubun rəsmi loqosu yerləşib.
Xəzər Lənkəran FK

2009-cu ilin sentyabr ayında "Xəzər Lənkəran"ın muzeyi fəaliyyətə başlayıb. Bu Azərbaycanda futbol klubuna məxsus ilk muzeydir. Muzeyin açılış mərasimində klubun fəxri prezidenti Mübariz Mənsimov və prezidenti Mais Mənsimovla yanaşı, Azərbaycan Dövlət Neft Şirkətinin və AFFA-nın prezidenti Rövnəq Abdullyaev, Xarici İşlər Naziri Elmar Məmmədyarov, Milli Məclisin vitse-spikeri Ziyafət Əsgərov, Milli Məclisin deputatı və AFFA-nın vitse-prezidenti Rauf Əliyev iştirak edib. Bu muzeydə klubun tarixinə aid eksponatlar sərgilənir. Burada qazanılan kuboklar, komandanı çalışdırmış baş məşqçilərin şəkilləri, ən çox forma geyinən futbolçuların köynəyi, ən bahalı futbolçunun – Oktay Dərəlioğlunun forması, ölkə prezidentinin stadionun açılışında iştirakını əks etdirən şəkillər, arenanın maketi, klubun formaları və tarixi fotolar qorunub saxlanılır.
Xəzər Lənkəran FK

Sponsorlar və tərəfdaşlar "Xəzər Lənkəran" futbol klubu "Palmali Şirkətlər Qrupu" tərəfindən təsis edilib. Bu şirkət klubun mövcud olduğu bütün dövrdə onun baş sponsoru olub. Klubun formalarında ilk titul sponsopru kimi "Palmali Şirkətlər Qrupu"nun adı yer alıb. 1998-ci ildə yaradılan "Palmali Şirkətlər Qrupu"nun tərkibində 48 müxtəlif müəssisə və cəmiyyət fəaliyyət göstərir. Bu şirkətin əsas fəaliyyət istiqaməti dəniz daşımaçılığıyla bağlıdır.
Xəzər Lənkəran FK

Sonrakı dövrlərdə "Palmali Şirkətlər Qrupu"na məxsus olan "PalSüd" brendi "Xəzər Lənkəran"ın formalarında titul sponsoru kimi yer alıb. Tərəfdaşlar "Xəzər Lənkəran" klubunun tərəfdaşları: "Nar Mobile" ticarət markası ilə fəaliyyət göstərən "Azerfon" MMC ilə müqavilə 2014-cü ilin oktyabr ayında imzalanıb. Klubun sığorta tərəfdaşı "Atəşgah sığorta" şirkətidir. İdman malları və avadanlığının təchizatı sahəsində "Tim Sport" idman mağazaları şəbəkəsi klubun tərəfdaşıdır. "AquaVita" ticarət markası ilə fəaliyyət göstərən "TAC" MMC ilə 2013-cü ilin iyun ayında müqavilə imzalanıb.
Xəzər Lənkəran FK

Mövcud olduğu dövrdə "Xəzər Lənkəran" Azərbaycanda yerli klublar arasında ən böyük azarkeş kütləsinə sahib olub. Klubun azarkeşlərinin əsas kütləsi Azərbaycanın cənub zonasında (Lənkəran, Lerik, Masallı, Astara) qərarlaşıb. Buna baxmayaraq Bakı və Sumqayıtda da "Xəzər Lənkəran" böyük azarkeş dəstəyinə sahib olub. Klub Bakı təmsilçiləri ilə səfərdə qarşılaşdığı zaman belə tribunalara toplaşan futbolsevərlərin böyük əksəriyyəti "Xəzər Lənkəran" azarkeşi olub. Azərbaycan çempionatı və Azərbaycan Kuboku yarışlarında bütün azarkeş rekordları "Xəzər Lənkəran" fanatlarına məxsusdur.
Xəzər Lənkəran FK

İndiyədək Azərbaycan çempionatının ən çox azarkeş toplayan dörd oyununda "Xəzər Lənkəran" iştirak edib. "Xəzər Lənkəran" bu oyunlardan üçündə "Neftçi", birində isə "İnter" ilə qarşılaşıb. "Xəzər Lənkəran" Futbol Klubunun rəsmi fan-klubu – "Azarkeş Xəzər Lənkəran MMC" 2004-cü ilin avqust ayında yaradılıb və hazırda ölkənin ən kütləvi azarkeş birliklərindən sayılır. Mənzil-qərargahı "Xəzər Lənkəran" mərkəzi stadionunda yerləşən rəsmi fan-kluba Samir Qasımov rəhbərlik edir. Fan-klubun daimi üzvləri "Xəzər Lənkəran"ı həm ev, həm də səfər oyunları, o cümlədən xarici ölkələrdə keçirilən yarışlar zamanı dəstəksiz qoymurlar.
Xəzər Lənkəran FK

Fan-klubun sıralarına düşmək üçün sərt qaydalar tətbiq olunur. Buna baxmayaraq fan-klubun üzvlərinin sayı durmadan artır. "Xəzər Lənkəran"ın "rəsmi fanat"ı olmaq istəyən hər bir kəs fan-kluba yazılı şəkildə müraciət edə bilər. Bu gün "Xəzər Lənkəran"ın fan-klubu ölkənin ən böyük strukturlarındandır və bu ilk növbədə azarkeşlərimizin simpatiya və sevgisi ilə əlaqədardır. Sevgi alınmır, onu qazanmaq lazımdır.
Xəzər Lənkəran FK

"Xəzər Lənkəran"ın rəsmi fan-klubundan başqa daha bir neçə müstəqil fan-klubu və azarkeş qrupu da var. Klubun Bakıdakı azarkeşlərini bir araya gətirən "Fırtına" Fan Klubu Azərbaycan futbolu tarixinə ilk müstəqil fanat qurumu kimi düşüb. "12-ci Oyunçu" Azarkeş Qrupu, "Bosman" Fan Klubu, "Caspian Ultras" Azad Azarkeş Qrupu və "Green Gate 2" Azad Azarkeş Qrupu kimi müstəqil birliklər özündə böyük sayda azarkeş ordusunu birləşdirir. "Xəzər Lənkəran" yarandığı vaxtdan etibərən mövcud olduğu bütün dönəmdə ölkə arenasında "Neftçi" ilə əzəli rəqabət aparıb. Bu iki klub arasındakı qarşılaşma Böyük Oyun adlanır.
Xəzər Lənkəran FK

Böyük Oyun hər zaman ölkədə futbol ictimaiyyətinin diqqət mərkəzində olur və daim prinsipiallığı ilə seçilir. Rəhbərlik və inzibati heyət Baş məşqçilər Qeyd VMİE — vəzifələri müvəqqəti icra edən. Ölkədaxili turnirlərdə Azərbaycan Çempionatı Qızıl (1 dəfə) — 2006/2007 Gümüş (3 dəfə) — 2004/2005, 2010/2011, 2011/2012Azərbaycan kuboku Qalib (3 dəfə) — 2006/2007, 2007/2008, 2010/2011 Finalçı (2 dəfə) — 2009/2010, 2012/2013Azərbaycan Superkuboku Qalib (1 dəfə) — 2013 Beynəlxalq arenada Birlik Kuboku Qalib (1 dəfə) — 2008 Azərbaycan turnirlərində "Xəzər Lənkəran" mövcud olduğu bütün dövrdə Azərbaycanın əsas futbol çempionatında və kubok yarışlarında iştirak edib. Bundan başqa Azərbaycan daxilindəki yarışlarda Lənkəran təmsilçisi 2013-cü ildə yenidən bərpa olunan Azərbaycan Superkuboku uğrunda matçda iştirak edib və "Neftçi"ni 2:1 hesabı ilə məğlub edərək Azərbaycan Superkubokunun qalibi olub. UEFA turnirlərində "Xəzər Lənkəran" müxtəlif vaxtlarda UEFA Çempionlar Liqasında və UEFA Avropa Liqasında (UEFA Kubokunda) təsnifat mərhələlərində iştirak edib.
Xəzər Lənkəran FK

Şərti işarələr: E.h — evdəki hesab S.h — səfərdəki hesab Ü.h — ümumi hesab Ə.v — əlavə vaxt Birlik Kubokunda "Xəzər Lənkəran" 2008-ci ildə keçirilən Birlik Kubokunda iştirak edib və turnirin qalibi olub. Yubiley qollar Qeyd edək ki, 2004/05 mövsümündə çempionata təsadüf edən Şəfa Bakı üzərində texniki qələbə (3:0), həmçinin 2005/06 mövsümündə ölkə kubokunda MKT-Araz ilə nəticəsi ləğv olunan oyunların top fərqi nəzərə alınmır. Futbolçular "Xəzər Lənkəran" mövcud olduğu dövrdə onun heyətində 36 müxtəlif ölkəni təmsil edən 209 nəfər futbolçunun adı rəsmi turnirlərin iştirak ərizəsində yer alıb. Komandanın heyəti 2015/2016 mövsümü üçün heyəti (son yenilənmə: 15 iyul 2019) Beynəlxalq Futbol Tarixi və Statistikaları Federasiyasının reytinq cədvəlində 2010-cu il noyabrın 26-da açıqlanan klublarının XXI əsr üçün reytinqində ilk onilliyi 254,5 xal ilə Azərbaycan klubları arasında 5-ci, dünyada isə 468-ci pillədə başa vurmuşdur. Həmçinin bax Mübariz Mənsimov Mirça Rednik Xarici keçidlər Rəsmi sayt Arxivləşdirilib 2020-03-01 at the Wayback Machine (az.)
Bucağın növləri

Bucaq — bucağın tərəfləri müstəvini iki hissəyə ayırır. Bucağın tərəflərinin də daxil olduğu hər iki hissə müstəvi bucaq adlanır. Müstəvi bucaqlardan birini (adətən kiçiyini) şərti olaraq daxili, digərini isə xarici bucaq adlandırırlar. Bucağın növləri Bucaq dərəcə ölçüsündən asılı olaraq aşağıdakı növlərə ayrılır: İti bucaq (0° ilə 90° arasında) Düz bucaq : 90 ∘ Kor bucaq (90° ilə 180° arasında) Açıq bucaq : 180 ∘ Qabarıq olmayan bucaq (180° ilə 360° arasında) Tam bucaq : 360 ∘ Bucağın digər növləri Qonşu bucaqlar Qonşu bucaqlar 180 ∘ Bir tərəfi ortaq, digər tərəfləri isə tamamlayıcı yarım düz xətlər olan iki bucağa qonşu bucaqlar deyilir. Tamamlayıcı bucaqlar Tamamlayıcı bucaqlar 90 ∘ İki bucaqdan birinin tərəfləri o birinin tərəflərinin tamamlayıcı yarım düz xətləri olarsa, onlar qarşılıqlı bucaqlar deyilir. Qarşılıqlı bucaqlar Bir-birinə bərabər olan bucaqlar Həmçinin bax
Bakı şəhəri

Bakı, həmçinin Böyük Bakı — Azərbaycan Respublikasının paytaxtı; Abşeron yarımadasında, Xəzər dənizinin qərb sahilində yerləşir. Sahəsi 2140 km², əhalisi, 2018-ci ilin əvvəlinə qədər əhalisinin sayı 2 262 600 nəfər idi. 2022-ci ilə aid digər rəsmi mənbələrə görə, şəhərin qeyri-rəsmi əhalisi 5 milyona yaxındır. Bakı, Avropa və Asiyanın kəsişməsində yerləşən dünyanın ən cazibədar və kosmopolit şəhərlərindən biridir. Bakı şəhərinin tərkibinə 12 inzibati rayon, 59 qəsəbə daxildir. Şəhərin mərkəzi hissəsi Bakı buxtasına pilləli enən amfiteatrda yerləşir.
Bakı şəhəri

Bakının dəniz sahili hissəsi okean səviyyəsindən təqribən 28 m aşağıdır. Bakı rayonu ərazisində faydalı qazıntılardan neft, qaz, tikinti materialları hasil edilir; müalicə əhəmiyyətli mineral sular çıxır. Çoxlu palçıq vulkanı var. İqlimi yarı quraq və subtropikdir. Orta temperatur yanvarda 3–4 °C, iyulda isə 38–42 °C-dır.
Bakı şəhəri

İllik yağıntı 210 mm-dir. Bakı üçün güclü şimal küləyi — xəzri və cənub küləyi — gilavar səciyyəvi xüsusiyyət daşıyır. Bakı şəhərində və Abşeron yarımadasında insanlar çox qədim zamanlardan məskunlaşmış və burada yaşayış məntəqələri yaratmışlar. Buna səbəb Bakı şəhərinin fiziki-coğrafi şəraiti şimaldan-cənuba, qərbdən-şərqə gedən miqrasiya və ticarət yollarının kəsişməsi mərkəzində yerləşməsi, iqlim şəraiti və ən qədim zamanlardan yer üzünə çıxan "Nafta" adlanan yanacaq və enerji sərvəti olmuşdur. Abşeron ərazisində tapılmış arxeoloji materiallar Bakının qədim yaşayış məskəni olduğunu sübut edir.
Bakı şəhəri

Pirallahı, Zığ gölü ətrafı, Şüvəlan, Mərdəkan, Əmircan və s. yerlərdə e. ə. III-I-ci minilliklərə aid arxeoloji materiallar tapılmışdır. Bakının salındığı tarix dəqiq məlum deyildir.Bakı Qafqazda ən əhəmiyyətli turistik məkanlardan biri sayılır. 2014-cü ildə Bakı Forbes jurnalının rusiyalılar üçün biznes qurulması sahəsində ən cəlbedici keçmiş SSRİ şəhərlərinin reytinqində top onluğa düşüb. 2015-ci ildə Bakı Lonely Planet nəşrinin "Avropada səyahət edilməli ən maraqlı məkanları" reytinqində 7-ci sırada, The New York Times qəzetinin "2015-ci ildə səfər etmək üçün dünyanın ən yaxşı yerləri" reytinqində isə 51-ci yerdə qərarlaşıb. 2016-cı ildə TripAdvisor səyahət məsləhətçisi saytının topladığı rəy sorğusunda daha çox üstünlük verilən və inkişaf etməkdə olan turizm məntəqələri siyahısında Bakı şəhəri 5-ci yerdə qərarlaşdırılıb.
Bakı şəhəri

Globalization and World Cities Research Network-un 2020-ci il hesablamalarına görə Bakı inkişafına görə Gamma+ kateqoriyasına daxil edilir və dünyanın ən inkişaf etmiş 145-ci şəhəridir. Etimologiya Bakı adının mənşəyi haqqında müxtəlif fikirlər vardır. Bakı toponiminin qədimliyi haqqında ilk məlumata İvan Meşaninovun 1927-ci ildə Bakıda nəşr olunmuş "Yegipet i Kavkaz" adlı məqaləsində rast gəlmək olar. Fərziyyəyə görə, e.ə. III minilliyin sonlarına aid edilən "Ölülər kitabı" adlı Misir mifologiyası toplusunda əksini tapmış "Bakhav" toponiminin Qafqazda formalaşmasıdır.
Bakı şəhəri

Sözün kökü olan "Baka" — "Günəşin doğulduğu yer" və ya "Səhər şəfəqi" kimi iddia edilir. Bu toponim Böyük Qafqazın şərqində yerləşən Bakı ilə eyniləşdirilir.Bəzi mənbələrə görə, Bakı adına isə ilk dəfə V–VIII əsr mənbələrində "Baqavan" və ya "Baquan", "Atşi Baqavan" və ya "Atşi Baqvan", yəni "Atəşi Baquan" kimi rast gəlinib. Baqa sözün kökü, "an" və "van" isə məkan bildirir. Toponim eramızın VII yüzilində bu ərazidə yaşamış "bakan" tayfası ilə əlaqələndilir, bəzilərinin fikrincə isə "Bakuyə" sözündən götürülüb.Bakının adlarından biri də fars dilindən yaranan "Badi Kubə" sözünün birləşməsindən yaranması ehtimal olunur. Söz farsca "bad" (külək, yel) və "kubidan" (vurmaq, zərbə yetirmək) sözləriylə açıqlanır.
Bakı şəhəri

Fars dilindən tərcümədə "Küləklər şəhəri" mənası verən bu sözün məhz Bakının əsl tarixinin olmasını bir çox tarixçilər iddia edir.. Bəzi tarixçilər Qədim fars dili etimologiyasında Bagydad sözünün Paytaxt Bakı ilə əlaqədar olduğunu söyləsə də, ərəb tarixçilər bunun Bakı ilə heç bir əlaqəsi olmadığını və bu sözün İraqın paytaxtı Bağdad olduğunu söyləyirlər. Professor Sara Aşurbəyli Bakının ən qədim adının "Xunsar" olduğunu yazır. Bu yazılışda olan toponimin tərtibi onun 3 min ildən artıq bir dövr ərzində mövcud olduğunu göstərir. Xunsarın mənası "günə sarı", yəni "Günəşə doğru çevrilmiş" kimi açıqlanır. Qafqazşünas Kerop Patkanov iddia edir ki, şəhərin adı lak sözü "baki"-dən (təpə deməkdir) əmələ gəlir.
Bakı şəhəri

Maraqlısı odur ki, "təpə" mənasında qədim türkcədə də "baqu" sözü mövcuddur. Bu hipotezə görə, Bakı təpələr üstündə salındığından, şəhərin də adı bu sözdən götürülmüşdür. Bu fikri coğrafiya elmləri doktoru Budaq Budaqov da iddia etmişdir. Bakı şəhərinin ilk rəmzi hər iki tərəfində atəşi simvolizə edən günəş təsvirinin ortasında həkk olunan buğa şəkli olmuşdur. Buğa təsviri əvvəllcə bayır qala divarının qiriş qapısı üzərinə həkk olunubmuş.
Bakı şəhəri

Bayır qala divarları 1886-cı ildə dağıdılmış və onun darvazası iç qala divarında — Şah Abbas darvazasında yenidən inşa olunmuşdur. Bakının qədim simvolu olan buğa təsviri hazırda İçərişəhərin Qoşa Qala qapılarının hər birinin üzərində həkk olunmuşdur. Buğanın sağ və sol tərəfi şir təsvirləri ilə əhatələnmişdir. Bəzi tədqiqatçılar şir təsvirlərinin Səfəvilərin hakimiyyətini simvolizə etdiyi qənaətindədirlər.Bakı şəhərinin ilk rəsmi gerbi 1843-cü ilin 21 may tarixində təsdiq olunmuşdur. Dörd hissədən ibarət qalxanvari lövhənin 1-ci qızılı sahəsində pələng, ikinci qızılı sahəsində yerdən çıxıb alovlanan qaz dilimləri təsvir olunmuşdur.
Bakı şəhəri

Lövhənin bu iki sahəsinin təsviri Rusiyanın Kaspi vilayətinin gerbindən götürülmüşdür. Gerbin göy rəng fonunda olan 3-cü sahəsində yüklü dəvə təsvir olunmuşdur. Bu, şəhər sakinlərinin yük daşımaqla məşğul olmalarını simvolizə edir. Gerbin göy rəng fonunda olan 4-cü sahəsində yerə sancılmış lövbər təsvir olunmuşdur ki, bu da Bakının yaxşı reydə malik liman şəhəri olmasından xəbər verir.Bakı şəhərinin ikinci gerbi 16 mart 1883-cü ildə təsdiq olunmuşdur. Gerbin qara rəngli qalxanvari lövhəsində üç qızılı rəngli alov təsvir olunmuşdur.
Bakı şəhəri

Qalxan quberniya və şəhər gerblərində işlənən qırmızı rəngli Aleksandr lenti (Knyaz Aleksandr Nevskinin adına təsis edilən ordenin taxıldığı lent) ilə sarınmış iki qızılı sünbüllə əhatə olunmuşdur və şəhərlərin gerblərində istifadə edilən üç bürclü qala təsviri ilə bitir.1967-ci ilin 14 aprel tarixində Bakı şəhərinin üçüncü gerbi qəbul edilmişdir. Gerbin ortasında mavi dalğaların üstündə Azərbaycanı "Odlar yurdu" kimi rəmzləndirən üç qızılı rəngli məşəl təsvir olunub. 1975-ci ildə həmin gerbə əlavələr edilmişdir. Bakının bugünkü gerbinin Əsasnaməsi Bakı Şəhər İcra Hakimiyyəti başçısının 29 mart 2001-ci il tarixli sərəncamı ilə təsdiq edilmişdir. Bakı şəhərinin müasir gerbi onun rəsmi rəmzidir.
Bakı şəhəri

Bakı şəhərində və Abşeron yarımadasında insanlar çox qədim zamanlardan məskunlaşmış və burada yaşayış məntəqələri yaratmışlar. Buna səbəb Bakı şəhərinin fiziki-coğrafi şəraiti şimaldan-cənuba, qərbdən-şərqə gedən miqrasiya və ticarət yollarının kəsişməsi mərkəzində yerləşməsi, iqlim şəraiti və ən qədim zamanlardan yer üzünə çıxan nafta adlanan yanacaq və enerji sərvəti olmuşdur. Abşeron ərazisində tapılmış arxeoloji materiallar Bakının qədim yaşayış məskəni olduğunu sübut edir. Pirallahı, Zığ gölü ətrafı, Şüvəlan, Mərdəkan, Əmircan və s. yerlərdə e. ə. III-I-ci minilliklərə aid arxeoloji materiallar tapılmışdır. Bakının salındığı tarix dəqiq məlum deyildir.
Bakı şəhəri

Orta əsrlər Erkən orta əsrlərdə Bakının iqtisadiyyatının əsasını neft və duz istehsalı, Bakı və Abşeron bölgəsində becərilən boyaqotu və zəfəran təşkil edirdi. Onların həm quru karvan yolları, həm də dənizlə uzaq Şərq ölkələrinə ixracı feodal şəhərinin inkişafının mühüm amili idi. Şirvanın tərkibinə daxil olan Abşeron təbii və təsərrüfat xüsusiyyətləri sayəsində ondan fərqlənən əlahiddə coğrafi, iqtisadi və siyasi vahid idi. Abşeronun iqtisadi və siyasi mərkəzi olan Bakı şəhəri təsərrüfat baxımından onun kəndləri ilə bağlı olub şirvanşahdan vassal asılılığında olan pərakəndə feodal torpaqlarının vahid dairəsini təşkil edirdi.X əsrin sonunda və XI əsrdə Abbasilər xilafətinin tənəzzülü ilə əlaqədar bir sıra vilayətlərin və ölkələrin hakimləri, o cümlədən Şirvanşahlar müstəqil hakimiyyət sürməyə başladılar. Bakı X əsrin axırlarında Şirvanın əsas şəhərlərindən birinə çevrildi. Əhali sənətkarlıq, ticarət, bağçılıq, bostançılıq, üzümçülük, baramaçılıq, əkinçilik, neftçıxarma, balıqçılıq və s. ilə məşğul olurdu. Feodal münasibətlərinin, ticarət və sənətkarlığın inkişafı şəhərin tərəqqi etməsinə imkan yaradırdı.
Bakı şəhəri

Beynəlxalq ticarət yolları ayırıcında yerləşən Bakı Şərq və Qərb ölkələri arasındakı ticarətdə mühüm əhəmiyyətə malik idi.Bakı X əsrdən liman şəhəri kimi məşhur idi. XI əsrin sonu — XIII əsrin əvvəllərində Bakı tərəqqi dövrü yaşıyırdı. 1191-ci ildə Şamaxıda güclü zəlzələ baş verdikdən sonra şirvanşah I Axsitan müvəqqəti olaraq paytaxtı Bakıya köçürmüşdü.XII əsrin sonu — XIII əsrin əvvəli Bakı şəhərinin feodal inikşaf dövrü idi. Şirvanşahlar şəhərdə bir sıra binalar tikdirərək onu möhkəmləndirdilər. XII əsrin birinci yarısında Bakı ikicərgəli qala divarı və xəndəklə əhatə olundu. Şəhərin müdafiə sisteminə Qız Qalası da daxil idi. 1232–1235-ci illərdə Bakını dəniz tərəfdən qorumaq məqsədilə buxta daxilində möhkəmləndirilmiş qala tikildi. Şirvanşahlar Xəzər dənizində güclü donanma yaratdılar.XIII əsrin 30-cu illərində monqollar Azərbaycana hücum edərək bir çox şəhərləri işğal etdilər.
Bakı şəhəri

İşğalçıların gəldiyi böyük yoldan kənarda yerləşən Bakı, başqa şəhərlərə nisbətən az zərər çəkmişdi. Hərçənd, monqollar şəhəri alarkən Qız qalasının yuxarı hissəsi dağıdılmışdı. Monqol istilası və ölkənin viran edilməsi şəhərin iqtisadiyyatını dağıtdı, Abşeronun və Bakının neft təsərrüfatını müvəqqəti olaraq pozdu. XIII əsrin sonunda, XIV–XV əsrlərdə Bakı Xəzər dənizində başlıca liman və Şirvanşahlar dövləti Dərbəndilər sülaləsinin paytaxtı olduqdan, nəinki Azərbaycanın, eləcə də bütün Yaxın Şərqin mühüm şəhərlərindən birinə çevrildi. Bakı beynəlxalq tranzit ipək ticarətində və Şərqlə Qərb arasında digər malların ticarətində fəal iştirak edirdi.
Bakı şəhəri

Bu, feodal şəhərinin tərəqqi dövrü idi.1501-ci ildə Şah İsmayıl Xətai Şirvana hücum edərək Bakını aldı. Səfəvi hökmdarı I Təhmasib 1538-ci ildə Bakının da daxil olduğu Şirvanı Səfəvilər dövlətinə birləşdirdi. Səfəvi-Osmanlı müharibələri zamanı 1578-ci ildə Osmanlı ordusu Bakını tutdu. 1607-ci ildə şəhər yenidən Səfəvilərin hakimiyyəti altına keçdi. Səfəvilər dövründə Bakıda mis pullar buraxılırdı.
Bakı şəhəri

Bakı və Abşeron əhalisinin xeyli hissəsi xalçaçılıqla məşğul olurdu. XVI–XVIII əsrlərdə sənətkarlıq, xüsusilə xalçaçılıq daha da inkişaf etdi. XVI əsrdəki dağıdıcı müharibələrə, Səfəvilər dövlətinə birləşdirilmiş Şirvandakı bir sıra antifeodal üsyanlara baxmayaraq, Volqa — Xəzər yolunun açılması ilə əlaqədar Bakının iri ticarət mərkəzi və Xəzər dənizində mühüm liman kimi əhəmiyyəti azalmadı.XVI əsrin sonlarında — XVII əsrin əvvəllərindəki türk işğalından sonra Bakı yenidən Səfəvilər dövlətinin tərkibinə daxil oldu. Mərkəzi hakimiyyətin güclənməsi XVII əsrin 40-cı illərindən etibarən ölkənin məhsuldar qüvvələrinin inkişafını sarsıdan feodal ara çəkişmələrinin və dağıdıcı müharibələrin kəsilməsi Bakınının şəhər həyatının inkişafına əlverişli təsir göstərdi. Şəhərə çoxlu əcnəbi tacirlər və səyyahlar gəlirlər.
Bakı şəhəri

Onlar şəhərin təsərrüfat həyatının canlanmasını, sənətkarlıq istehsalının artmasını, ölkədən kənara aparılan neft və duz hasilatını qeyd edirlər. Şəhərin sosial həyatında tacirlərin rolu artır. Şəhərin və ölkənin bütün daxili və xarici ticarəti onların əlində cəmlənmişdi. Bakı Xəzər dənizində mühüm liman idi. Buradan tranzit yolu ilə, Avropaya, Rusiyaya və digər ölkələrə başlıca olaraq, Şamaxı ipəyi və başqa sənətkarlıq məmulatları daşınırdı. Bakının feodal inkişafı XVII əsrin sonlarınadək davam etmişdir.
Bakı şəhəri

Bundan sonra nəinki təkcə Azərbaycanda, eləcə də, bütün Ön Asiya ölkələrində mövcud olan şəhər həyatının tənəzzülü müşahidə edilir. XVII–XIX əsrlər Bakının zəngin təbii sərvətləri, habelə mühüm hərbi-strateji əhəmiyyəti XVIII əsrin əvvəllərindən etibarən Rusiyanın diqqətini cəlb edirdi. Xəzərin cənub-qərb sahillərinə yiyələnməyə çalışan I Pyotr xüsusi hərbi dəniz ekspedisiyası yaratdı. 1723-cü il iyunun 26-da I Pyotrun qoşunu Bakıya daxil oldu. Lakin Rusiya və İran arasında bağlanan Gəncə müqaviləsinə (1735) görə Bakı yenidən Nadir şahın hakimiyyəti altına keçdi.XVIII əsrin ortalarında Azərbaycanda bir sıra xanlıqlar, o cümlədən Bakı xanlığı yarandı.
Bakı şəhəri

1796-cı ilin yazında rus qoşunları Azərbaycana yürüş etdi. İyunun 13-də Bakı alındı. II Yekaterinanın ölümündən sonra çar qoşunları 1797-ci ilin martında Bakını tərk etdi. 1805-ci il avqustun 12-də çar qoşunu Bakını mühasirəyə aldı, lakin müvəffəqiyyət qazanmayaraq geri çəkildi. 1806-cı ilin əvvəlində general Pavel Sisianovun qoşunları yenidən Bakıya yaxınlaşdı.
Bakı şəhəri

Şəhəri təslim etmək haqqında Bakı xanı Hüseynqulu xanla danışıqlar zamanı general Sisianov öldürüldü. Bakı xanlığı 1806-cı il oktyabrın 6-da çarizm tərəfindən işğal olunduqdan sonra Bakıda kapitalist münasibətlərin inkişaf dövrü başlanır. 1807-ci ildə Bakıda 500 ev, 3000 nəfər əhali var idi. 1810-cu ildə Bakının İçərişəhərində ilk dəfə nümunəvi mənzil tikintisi rayonu meydana gəldi. İçərişəhərdə iki və üçmərtəbəli yaşayışevləri tikildi, həm də Azərbaycanın ənənəvi feodal şəhərlərindən fərqli olaraq yaşayış evlərininəsas fəsadları pəncərələrlə birlikdə küçəyə baxırdı. 1813-cü ildə bağlanmış Gülüstan müqaviləsi ilə Şimali Azərbaycan, o cümlədən Bakının Rusiyaya birləşdirilməsi təsdiq edildi.1810-cu ildə Bakının ticarət dövriyyəsi 500 min manat idisə, 1827-ci ildə bu, 5205 min manata qədər artmışdı.
Bakı şəhəri

1832-ci ildə Bakıda ticarətlə 233 nəfər, 1849-cu ildə isə 322 nəfər məşğul olurdu. Bunların bir qismi (1852-ci ildə 67 nəfəri) fabrik-zavod məmulatı satışı ilə məşğul olurdu.1840-cı illərin əvvəlində Bakıda 360 ticarət müəssisəsi var idi. 10 aprel 1840-cı ildə təşkil edilmiş Kaspi vilayəti tərkibində mərkəzi Bakı şəhəri olmaqla Bakı qəzası yaradılmışdır. Çar I Nikolayın 1846-cı il 14 dekabr tarixli fərmanı ilə Şamaxı quberniyası yaradıldıqda Bakı qəzası həmin quberniyanın tərkibinə daxil edilmişdir.Şəhərin yüksəliş dövrü isə əsasən Azərbaycanda neft sənayesinin inkişafı ilə bağlıdır. Belə ki, 1848-ci ildə dünyada ilk neft quyusu məhz Bakı şəhərində qazılmış, 1863-cü ildə Suraxanıda ağ neft zavodu tikilmiş və istismara verilmiş, 1869-cu ildə isə mexaniki üsulla ilk dəfə olaraq ərazidə neft-qaz çıxarılmasına başlanmışdır.1859-cu il may ayının 29–30-da baş vermiş güclü zəlzələ nəticəsində Şamaxı şəhəri tamamilə dağıdılmışdı və Çar II Aleksandrın 6 dekabr 1859-cu il tarixli fərmanı ilə Şamaxı quberniyasının mərkəzi Bakıya köçürülmüş və adı dəyişdirilərək Bakı quberniyası adlandırılmışdı. Həmin fərmanla Bakı şəhəri quberniya mərkəzi statusu almışdır.